’n Mens het nooit juis van hulle in enige verkiesing stryd gehoor nie. Hul kruisie was net klokslag agter die wenparty wat vandag die groot verloor meegebring het. Vandag sit die meeste van hulle natuurlik oor die groot water iewers heen. Die res maak stilletjies hul rassistiese duimpies op of af in koerant kommentare op die internet.
Niks het eintlik verander nie. Oom OuKoos Voorkamer is totaal in die kol met sy bevordering van stilte in die massa as ’n diepe volks ding op die werf.
Maar, soos menige ander al gekom en gegaan het in pyn oor die sensasionele ou grote Kobus de Klerk se ongrondwetlike regsinnige haat en hoon, net so sal Oom OuKoos Voorkamer se kommentaar soos ’n warm wind onder uit op ’n vol trein verbygaan; almal ruik dit, maar niemand weet wie se gaatjie dit is wat lek nie ...